CELEX: 32013D0761
Language: sl
Date: 2013-12-12 00:00:00
Title: 2013/761/EU: Sklep Komisije z dne 12. decembra 2013 o priglasitvi prehodnega nacionalnega načrta iz člena 32 Direktive 2010/75/EU Evropskega parlamenta in Sveta o industrijskih emisijah, ki ga je predložilo Združeno kraljestvo Velika Britanija in Severna Irska (notificirano pod dokumentarno številko C(2013) 8815)

14.12.2013   
            
            
               SL
            
            
               Uradni list Evropske unije
            
            
               L 335/52
            
         SKLEP KOMISIJE
   z dne 12. decembra 2013
   o priglasitvi prehodnega nacionalnega načrta iz člena 32 Direktive 2010/75/EU Evropskega parlamenta in Sveta o industrijskih emisijah, ki ga je predložilo Združeno kraljestvo Velika Britanija in Severna Irska
   (notificirano pod dokumentarno številko C(2013) 8815)
   (Besedilo v angleškem jeziku je edino verodostojno)
   (2013/761/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (1) in zlasti drugega pododstavka člena 32(5) Direktive,
   ob upoštevanju naslednjega:
   
               (1)
            
            
               Združeno kraljestvo Velika Britanija in Severna Irska (v nadaljnjem besedilu: Združeno kraljestvo) je 14. decembra 2012 (2) v skladu s prvim pododstavkom člena 32(5) Direktive 2010/75/EU Komisiji poslalo prehodni nacionalni načrt (v nadaljnjem besedilu: PNN).
            
         
               (2)
            
            
               PNN je bil ocenjen v skladu s členom 32(1), (3) in (4) Direktive 2010/75/EU ter Izvedbenim sklepom Komisije 2012/115/EU (3).
            
         
               (3)
            
            
               Komisija je med oceno popolnosti PNN, ki ga je predložilo Združeno Kraljestvo, ugotovila, da v njem manjkajo številni podatki, bistveni za oceno, in da podatkovna predloga iz preglednice A.1 iz Dodatka A Priloge k Izvedbenemu sklepu 2012/115/EU ni bila izpolnjena v celoti. Komisija je tudi ugotovila, da se v primeru številnih naprav podatki v PNN niso ujemali s podatki v popisu emisij za leto 2009, ki ga je Združeno kraljestvo predložilo v skladu z Direktivo 2001/80/ES Evropskega parlamenta in Sveta (4).
            
         
               (4)
            
            
               Ker so manjkajoči podatki in neskladja med PNN in popisom emisij na podlagi Direktive 2001/80/ES ovirali ocenjevanje PNN, je Komisija v dopisu z dne 3. junija 2013 (5) od Združenega kraljestva zahtevala, da ponovno predloži PNN s pravilnimi podatkovnimi predlogami in manjkajočimi podatki, da pojasni ugotovljene razlike med PNN in popisom emisij za leto 2009 na podlagi Direktive 2001/80/ES ter da izrecno potrdi, da so bila pri pripravi PNN uporabljena agregacijska pravila, določena v členu 29 Direktive 2010/75/EU.
            
         
               (5)
            
            
               Združeno Kraljestvo je Komisiji predložilo dodatne informacije 18. junija 2013 (6), 19. junija 2013 (7), 20. junija 2013 (8) in 1. julija 2013 (9). V teh odgovorih je Združeno Kraljestvo predložilo večino manjkajočih podatkov v obliki zahtevanih predlog ter delno pojasnilo razlike med informacijami v PNN in v popisu emisij za leto 2009 na podlagi Direktive 2001/80/ES.
            
         
               (6)
            
            
               Po dodatni oceni PNN in dodatnih informacij, ki jih je predložilo Združeno kraljestvo, je Komisija 10. septembra 2013 (10) poslala drugi dopis. V njem je ponovno zahtevala, da Združeno Kraljestvo izrecno potrdi, da so bila v primeru vseh naprav, vključenih v PNN, ustrezno uporabljena agregacijska pravila, določena v členu 29 Direktive 2010/75/EU, ter da Združeno Kraljestvo potrdi, da nobena od kurilnih naprav, za katere je veljalo izvzetje, določeno v členu 4(4) Direktive 2001/80/ES, ni bila vključena v PNN. Komisija je nadalje izrazila dvom glede upravičenosti več naprav do vključitve v PNN in zahtevala dodatne podatke in/ali pojasnila glede povprečne stopnje pretoka odpadnih plinov, pretvorbenih faktorjev, skupne nazivne vhodne toplotne moči in mejnih vrednosti emisij, ki se uporabljajo za nekatere naprave, zlasti za naprave, ki uporabljajo več vrst goriva, in plinske turbine. Komisija je od Združenega kraljestva zahtevala tudi, da predloži informacije o ukrepih, predvidenih za 120 naprav, vključenih v PNN, da bi se zagotovila pravočasna uskladitev z mejnimi vrednostmi emisij, ki se bodo uporabljale od 1. julija 2020.
            
         
               (7)
            
            
               Komisija je v dopisu z dne 10. septembra 2013 Združeno kraljestvo tudi obvestila, da je treba popraviti mejno vrednost emisij NOx v višini 1 200 mg/Nm3 za trdno gorivo, ki se uporablja za napravo „Aberthaw Power Station“, ki znatno prispeva k skupni zgornji meji za NOx iz PNN, saj pogoji za uporabo te mejne vrednosti, določeni v opombi 2 k preglednici C.1 iz Dodatka C Priloge k Izvedbenemu sklepu 2012/115/EU, za to napravo v obdobju 2001–2010 niso bili izpolnjeni. Glede na informacije, ki so na voljo Komisiji, Združeno kraljestvo ni dokazalo, da je povprečna letna vsebnost hlapnih spojin v trdnem gorivu, ki ga je uporabljala naprava, znašala manj kot 10 % katero koli leto v obdobju med letoma 2001 in 2010
            
         
               (8)
            
            
               V svojih odgovorih z dne 26. in 27. septembra 2013 (11) je Združeno kraljestvo predložilo dodatne podatke in Komisijo obvestilo o odstranitvi 11 naprav iz PNN. Glede naprave „Aberthaw Power Station“ je Združeno kraljestvo še naprej trdilo, da so bili pogoji, določeni v opombi 2 k preglednici C.1 iz Dodatka C Priloge k Izvedbenemu sklepu 2012/115/EU, izpolnjeni in da je bila zato mejna vrednost emisij NOx v višini 1 200 mg/Nm3 za trdno gorivo, uporabljena za izračun prispevka k zgornji meji za leto 2016, ustrezna.
            
         
               (9)
            
            
               Na podlagi predloženih dodatnih informacij je Komisija ugotovila, da so v PNN še vedno manjkali bistveni podatki o več napravah in da zato celotna ocena PNN ni bila mogoča, zlasti v smislu skladnosti in pravilnosti podatkov ter predpostavk in izračunov, uporabljenih za določanje prispevka vsake kurilne naprave k zgornjim mejam emisij.
            
         
               (10)
            
            
               Po končni oceni PNN, ki ga je priglasilo Združeno kraljestvo in kakor je bil spremenjen v skladu z dodatnimi informacijami, je Komisija opredelila en glavni element kot neskladen z veljavnimi določbami:
               
                           —
                        
                        
                           v primeru naprave „Aberthaw Power Station“ Komisija meni, da uporaba mejne vrednosti emisij NOx v višini 1 200 mg/Nm3 za trdna goriva ni bila ustrezna, saj pogoji za uporabo te mejne vrednosti emisij za izračun prispevka naprave k zgornji meji iz PNN za leto 2016, ki so določeni v opombi 2 k preglednici C.1 iz Dodatka C Priloge k Izvedbenemu sklepu 2012/115/EU, niso izpolnjeni.
                        
                     
         
               (11)
            
            
               Poleg tega je Komisija ugotovila, da v primeru 34 naprav v PNN predložene informacije še vedno niso skladne in/ali da je treba dopolniti manjkajoče podatke, zlasti glede uporabljenih mejnih vrednosti emisij ter izračunanih in priglašenih prispevkov k zgornjim mejam. Seznam naprav z neskladnimi ali manjkajočimi podatki je v Prilogi k temu sklepu.
            
         
               (12)
            
            
               Komisija je zato sklenila, da PNN, ki ga je priglasilo Združeno Kraljestvo, kakor je bil spremenjen v skladu z dodatnimi informacijami, ni skladen z določbami iz člena 32(1), (3) in (4) Direktive 2010/75/EU ter Izvedbenega sklepa 2012/115/EU.
            
         
               (13)
            
            
               Zato se PNN, ki ga je priglasilo Združeno kraljestvo, ne bi smel sprejeti –
            
         SPREJELA NASLEDNJI SKLEP:
   Člen 1
   1.   Prehodni nacionalni načrt, ki ga je Združeno kraljestvo Velika Britanija in Severna Irska priglasilo Komisiji v skladu s členom 32(5) Direktive 2010/75/EU 14. decembra 2012, ni skladen z zahtevami iz člena 32(1), (3) in (4) Direktive 2010/75/EU ter Izvedbenega sklepa 2012/115/EU in se zato ne sprejme.
   2.   Če Združeno kraljestvo Velika Britanija in Severna Irska namerava izvajati prehodni nacionalni načrt, mora sprejeti vse potrebne ukrepe za obravnavo naslednjih elementov v revidirani različici načrta:
   
               (a)
            
            
               v primeru naprave „Aberthaw Power Station“, ki znatno prispeva k skupni zgornji meji za NOx iz PNN, mora popraviti mejno vrednost emisij, uporabljeno za izračun njenega prispevka k zgornji meji za NOx za leto 2016; da bi bila naprava upravičena do uporabe mejne vrednosti emisij v višini 1 200 mg/Nm3, mora Združeno kraljestvo Velika Britanija in Severna Irska dokazati, da je povprečna letna vsebnost hlapnih spojin v trdnem gorivu, ki ga je uporabljala naprava, v referenčnih letih za PNN znašala manj kot 10 %, kot je določeno v opombi 2 k preglednici C.1 iz Dodatka C Priloge k Izvedbenemu sklepu 2012/115/EU;
            
         
               (b)
            
            
               v primeru naprav iz Priloge k temu sklepu mora predložiti manjkajoče podatke in popraviti ali razjasniti vse nejasnosti za popolno skladnost informacij, vključenih v in uporabljenih za PNN; za namene te točke se upoštevajo zahteve po podrobnem pojasnilu iz dopisov, ki jih je Komisija Združenemu kraljestvu Velika Britanija in Severna Irska poslala 3. junija 2013 in 10. septembra 2013.
            
         Člen 2
   Ta sklep je naslovljen na Združeno kraljestvo Velika Britanija in Severna Irska.
   
      V Bruslju, 12. decembra 2013
      
         
            Za Komisijo
         
         Janez POTOČNIK
         
            Član Komisije
         
      
   
   
      (1)  UL L 334, 17.12.2010, str. 17.
   
      (2)  Ares(2012)1500959.
   
      (3)  Izvedbeni sklep Komisije 2012/115/EU z dne 10. februarja 2012 o določitvi pravil glede prehodnih nacionalnih načrtov iz Direktive 2010/75/EU Evropskega parlamenta in Sveta o industrijskih emisijah (UL L 52, 24.2.2012, str. 12).
   
      (4)  Direktiva 2001/80/ES Evropskega parlamenta in Sveta z dne 23. oktobra 2001 o omejevanju emisij nekaterih onesnaževal v zrak iz velikih kurilnih naprav (UL L 309, 27.11.2001, str. 1).
   
      (5)  Ares(2013)1635147.
   
      (6)  Ares(2013)2381277.
   
      (7)  Ares(2013)2381361.
   
      (8)  Ares(2013)2381402.
   
      (9)  Ares(2013)2972980.
   
      (10)  Ares(2013)3015778.
   
      (11)  Ares(2013)3155496.
   
      PRILOGA
      
         SEZNAM NAPRAV IZ TOČKE (B) ČLENA 1(2)
      
      
                  Številka naprave v PNN
               
               
                  Ime naprave
               
            
                  9
               
               
                  Great Coates Works LCP 62
               
            
                  10
               
               
                  Great Coates Works LCP 63
               
            
                  11
               
               
                  Great Coates Works LCP 96
               
            
                  12
               
               
                  Grangemouth Polimeri Europa UK
               
            
                  13
               
               
                  Port of Liverpool CHP - GT
               
            
                  16
               
               
                  Aylesford CHP1
               
            
                  17
               
               
                  Aylesford CHP2
               
            
                  18
               
               
                  Kinneil Stack A1 (B -101)
               
            
                  28
               
               
                  Burghfield Generation Site
               
            
                  37
               
               
                  Cheshire CHP
               
            
                  38
               
               
                  Chickerall Generation Site
               
            
                  44
               
               
                  Wansborough Mill
               
            
                  46
               
               
                  Didcot B Module 6
               
            
                  47
               
               
                  Dow CHP
               
            
                  49
               
               
                  Dalry DSM CHP
               
            
                  58
               
               
                  Ratcliffe on Soar Power Station
               
            
                  68
               
               
                  Grimsby CHP1
               
            
                  71
               
               
                  Hythe CHP1
               
            
                  72
               
               
                  Hythe Package Boilers
               
            
                  73
               
               
                  Indian Queens
               
            
                  81
               
               
                  Keadby Power Station GT3
               
            
                  84
               
               
                  Little Barford Power Station Module 1A
               
            
                  85
               
               
                  Little Barford Power Station Module 1B
               
            
                  99
               
               
                  Sellafield Site Gas Turbine 1
               
            
                  100
               
               
                  Sellafield Site Gas Turbine 2
               
            
                  101
               
               
                  Sellafield Site Gas Turbine 3
               
            
                  102
               
               
                  Sellafield Site Auxiliary Boiler
               
            
                  103
               
               
                  Wilton Power Station
               
            
                  107
               
               
                  Solvay Interox Ltd
               
            
                  120
               
               
                  INEOS Infrastructure (Grangemouth) Ltd Boilers 9 & 10
               
            
                  121
               
               
                  INEOS Infrastructure (Grangemouth) Ltd Boilers 11, 12 & 13
               
            
                  124
               
               
                  Redcar Power Station Boiler
               
            
                  128
               
               
                  Wilton Olefin Boiler
               
            
                  129
               
               
                  North Tees No 1 Aromatics Plant